text: Lars Løkke besøger det danske mindretal
  09 maj 2018 kl. 04.12
  Både statsministeren, Folketingets formand og flere ministre vil deltage i de danske årsmøder syd for grænsen.
  Statsminister Lars Løkke Rasmussen, (V), kommer på besøg hos det danske mindretal syd for grænsen. Statsministeren har sagt ja til at tale ved mindretallets årsmøder den 1.-3. juni. Det oplyser Flensborg Avis.
  Også formanden for Folketinget, Pia Kjærsgaard, (DF), kommer til årsmøderne. Det samme gør kultur- og kirkeminister Mette Bock, (LA), og hendes bror, udenrigsminister Anders Samuelsen (LA). Også flere tidligere ministre og medlemmer af Folketinget deltager i årsmøderne syd for grænsen.
  Det er første gang siden daværende statsminister Anders Fogh Rasmussen, (V), deltog i årsmøderne i 2002, at der igen er deltagelse af en dansk statsminister. I 2015 meldte Helle Thorning-Schmidt, (A), afbud på grund af folketingsvalget dengang.
  Lars Løkke Rasmussen taler på friluftsmødet i Flensborg den 3. juni.
  
  